Lisac
Lisac (Lizac en francés) es una comuna carcinòla situada dins lo departament de Tarn e Garona e la region d', ancianament de Miègjorn-Pirenèus.

Geografia

Perimètre del territòri

Toponimia
Las fòrmas ancianas son Lizag, en 1085-1115, villa de Liciaco, en latin, en 1091-1092, Lizago, en 1090-1093, sancti Stephani de Liciaco, en latin, en 1096, Lizag, en 1109-1110 e en 1126, de Liciaco, en latin, en 1130, Lizac, en 1130 e en 1200, Lisiaco, en latin, en 1202 e 1212, Sancti Stephani de Lizaco, en latin, en 1240, Lizaco, Lhisaco, en latin, en 1268, Lizacum, en latin, en 1270, mansis de Lisaco, en latin, en 1271, capellania de Lhisaco, en latin, en 1326 e cap a 1400, Lizac, en 1526, Sanctus Martialis de Lizaco, aliter de Liciaco, en latin, en 1580, Sancti Martialis de Lizaco, en latin, en 1640. Lo nom de Lisac deuriá venir d'un nom latin d'òme *Lisius, pas atestat, ambe'l sufixe gallés -āco(n) (segon Dauzat, Negre, puèi Burgan e Lafon), o d'un nom gallés d'òme Lētios, segon Delamarre (Letius, « lo gris » atestat). Cossí que siá, Lisac èra probablament una anciana granda propietat antica qu'aviá per mèstre *Lisius o Lētios. 

Sancti Stephani es lo nom d'una anciana glèisa de Sent Estève o Sent Estèfe, dispareguda. Sancti Martialis representa la glèisa pus recenta e la glèisa actuala, de Sent Marçal. Las fòrmas Lizag, ambe finala sonòra, representan una anciana prononciacion : L... -āco(n) > Lisago (sonorizacion de la sorda [-k-] en posicion intervocalica) > Lisag (amudiment de la finala atòna) > Lisac (ensordiment de las finalas consonanticas sonòras). La finala -g pòt demorar qualque temps dins l'escriptura après son ensordiment efectiu.

Segon una etimologia populara, lo nom vendriá de la lisa (lòsa) : la comuna es en partida dins una ribièra fertila e lo borg i es.

Istòria
 La comuna se creèt lo 3 de novembre 1863, del territòri de La Francesa e de Moissac. .

Administracion

Demografia

Lòcs e monuments

Personalitats ligadas damb la comuna

Veire tanben
 Comunas de Tarn e Garona

Ligams extèrnes

Nòtas

Comuna de Carcin
Comuna de Tarn e Garona